**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ ЯНУАРИ 2018 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА**  **ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 01.01.2018 г. | зелен телефон | Три сигнала за миризми на нефтопродукти и газ от “Лукойл Нефтохим Бургас" АД в Бургас | РИОСВ - Бургас | Извършена е проверка на данните от автоматичната измервателна станция в кв.Долно Езерово, ДОАС-системата в к-с Лазур и данните от мобилната станция на община Бургас, която в този период е позиционирана в кв. Долно Езерово. Не са регистрирани превишения на пределно-допустимите концентрации на контролираните замърсители - серен диоксид, азотен диоксид, бензен, сероводород. Превишения на среднодневната норма на 31.12.2017 г. и на 01.01.2018 г. са регистрирани единствено в кв. Долно Езерово по показател фини прахови частици. |
| 2. | 02.01.2018 г. | зелен телефон | Спукана водосточна тръба в близост до солниците, излива червеникава вода, вливаща се в морето | Община Бургас | Извършен е оглед на място от представители на община Бургас. Не e констатирана спукана водосточна тръба. Установено е, че работят и петте тръби, които заустват в морето дъждовните води от обходния канал на Атанасовско езеро. Цветът на водата е кафеникав, поради падналите обилните валежи на 29.12- 30.12.2017 г. |
| 3. | 02.01.2018 г. | зелен телефон | Три сигнала за миризма на пропан-бутан в Бургас | РИОСВ - Бургас | Извършен е обход и проверка „на място“ в к-с „Изгрев“ и и к-с „Славейков“ на посочените от гражданите места ,  както и в Северна промишлена зона , бензиностанция, газ-  станция в к-с "Славейков" на ул. "Янко Комитов".  Към момента на проверките (20 минути след получаване на сигналите) задушлива миризма не е усетена. Поради кратковременния характер на миризмата не е установен източникът ѝ. По данни от доклад на старши инженер-химик на "Лукойл Нефтохим Бургас" АД е извършено обследване на територията на основната площадка на дружеството. Всички инсталации работят с технологично натоварване спрямо утвърдените мощности. |
| 4. | 03.01.2018 г. | зелен телефон | Чапла със счупено крило в гр.Бургас, ул."Одрин"№7 | РИОСВ - Бургас | Извършена е проверка. Намерената птица на адреса е от вида голям гмурец - защитен вид, включен в Приложение 3 на ЗБР. Гмуреца има рана на врата и схващания на двата крака, в следствие на което не може да ходи и плува. На основание чл.39, ал.2, т.2 от ЗБР птицата се изпраща за лечение в Център за диви животни гр.Стара Загора. |
| 5. | 03.01.2018 г. | поща | Миризма на сяра в ж.к.Изгрев | РИОСВ - Бургас | Не са регистрирани превишения на пределно-допустимите концентрации на контролираните замърсители – серен диоксид, азотен диоксид, бензен, сероводород. |
| 6. | 03.01.2018 г. | зелен телефон | В ж.к.“Меден Рудник“ до бл.94 на поляната ежедневно се горят гуми | Община Бургас | Проверка е извършена на 10.01.2018 г. от инспектори от отдел "Контрол и административно-наказателна дейност по опазване на околната среда" към община Бургас. Не е установено нерегламентирано изгаряне на гуми в посочения район. |
| 7. | 03.01.2018 г. | електронна поща | Силен шум от „Кроношпан България“ ЕООД | РИОСВ - Бургас | Измерване на нивата на шум по границата на обекта и в мястото на въздействие ще бъде извършено при подходящи метеорологични условия.  През м.май 2017 г. е извършено нощно измерване на нивата на шум. Констатирано е превишение на граничните стойности в мястото на въздействие в к-с "Славейков", бл.124 и бл.32. За нарушението на „Кроношпан България“ ЕООД е съставен акт и издадено наказателно постановление. Дадено е предписание за предприемане на мерки за намаляване нивата на шума в мястото на въздействие.Операторът е изготвил план-програма за намаляване нивата на шум, която към настоящия момент е на етап одобрение и изпълнение. |
| 8. | 03.01.2018 г. | зелен телефон | Ранено соколче на летище Бургас | РИОСВ - Бургас | След проведен разговор със сигналоподателя, става ясно че птицата e кацнала на пистата, след което е излетяла. |
| 9. | 04.01.2018 г. | зелен телефон | Фирма "Мишинев ауто" срещу КАТ продава изгоряло масло за коли | РИОСВ - Бургас | Извършена е проверка на автосервиз "Мишинев ауто" ЕООД. По време на проверката е констатирано, че отпадъците, генерирани от дейността се съхраняват на места, които отговарят на изискванията на Закона за управление на отпадъците. |
| 10. | 04.01.2018 г. | електронна поща | Силен шум от корабостроителния завод в гр.Бургас или от пристанището до него | РИОСВ - Бургас | От община Бургас е извършена проверка на 07.01.2018 г. на „КРЗ порт Бургас“ АД. Установено е претоварване на слънчоглед с контейнери. При подходящи метеорологични условия предстои измерване нивата на шум. Извършена е проверка на „БМФ Порт Бургас“ ЕАД, при която е установено, че не са извършвани товаро-разтоварни дейности за посочения в сигнала период. |
| 11. | 05.01.2018 г. | зелен телефон | Пет сигнала за миризми на нефтопродукти в гр.Бургас | РИОСВ - Бургас | Не са регистрирани превишения на пределно-допустимите концентрации на контролираните замърсители. |
| 12. | 06.01.2018 г. | зелен телефон | Два сигнала за остра задушлива миризма на нефтопродукти |
| 13. | 07.01.2018 г. | зелен телефон | Два сигнала за силна задушлива миризма в Бургас | РИОСВ - Бургас | Десет минути след подаване на сигнала е извършена проверка на място на кръстовището на ул. „Сан Стефано“ и ул. „Стефан Стамболов“. Миризма не е констатирана.  В близост до мястото функционират заведения за хранене, използващи газов грил (бутилки с пропан-бутан). Няма отчетени превишения на пределно допустимите концентрации на контролираните замърсители от АИС. |
| 14. | 09.01.2018 г. | зелен телефон | Миризма на мазут в ЦГЧ на Бургас | РИОСВ - Бургас | Извършена е проверка на 10-11.01.2018 г. с начало 23:00 ч. Обходени са райони в ж.к. „Славейков“, ж.к. „Изгрев“, ЦГЧ. Не са усетени неприятни миризми. При извършен обход в кв. Долно Езерово е усетена миризма, характерна за изгаряне на въглища. |
| 15. | 10.01.2018 г. | зелен телефон | Горене на парцали в шивашкия цех в с.Руен от 5:00ч. до 7:00ч. | Община Руен | Сигналът е препратен по компетентност на община Руен. |
| 16. | 11.01.2018 г. | зелен телефон | Три сигнала за тежка миризма и замърсен въздух в гр.Бургас | РИОСВ - Бургас | Извършена е проверка на 12-13.01.2018 г. с начало 23:00 часа. Обход е извършен в ж.к.Славейков, ж.к.Изгрев, ЦГЧ, район около магазин „Джъмбо“, източната граница на основна площадка на „Лукойл Нефтохим Бургас“ АД - не са усетени миризми. При извършен обход в кв. Долно Езерово по ул.“Захари Зограф“ и ул. “Младост“ е усетена миризма, характерна за изгаряне на твърдо гориво (въглища). Няма превишения на пределно допустимите концентрации на контролираните замърсители. |
| 17. | 13.01.2018 г. | зелен телефон | Пеликан на пътното платно в близост до ЗМ "Пода" | РИОСВ - Бургас | Извършена е проверка. Обходен е районът около ЗМ "Пода", птица не е намерена. |
| 18. | 15.01.2018 г. | зелен телефон | Орел със счупено крило в с.Зидарово | РИОСВ - Бургас | В сградата на РИОСВ - Бургас е донесена бедстваща птица от вида обикновен мишелов. Птицата няма външни наранявания, но не може да лети и е видимо изтощена. На основание чл.39, ал.2, т.2 от ЗБР птицата се изпраща за лечение в Център за диви животни гр.Стара Загора. |
| 19. | 16.01.2018 г. | зелен телефон | Три сигнала за неприятни миризми | РИОСВ - Бургас | Извършена е проверка. Обходени са райони в кв.Долно Езерово до складова база „Деспред“ по пътя за с. Братово. В кв. Долно Езерово се усеща миризма от изгаряне на твърдо гориво. Всички стойности, отчетени от автоматичните измервателни станции на територията на гр. Бургас не показват превишение на пределно допустимите концентрации на контролираните замърсители. |
| 20. | 16.01.2018 г. | зелен телефон и електронна поща | Незаконно строителство в с.Лозенец, м. Тарфа. Брега е разкопан и терасиран | Община Царево | За посочения в сигнала имот има внесено инвестиционно предложение за изграждане на три вилни сгради и две сгради за спорт и развлечение. Имотът не попада в границите на защитена територия по смисъла на ЗЗТ и защитена зона от мрежата на Натура 2000. Сигналът е изпратен до община Царево по компетентност. |
| 21. | 17.01.2018 г. | зелен телефон | В канала, свързващ езерото Вая с пристанище „Запад“ има опалесценция на нефтопродукти и мирише | РИОСВ – Бургас  Община Бургас | Извършена е незабавна проверка на място. При оглед на канала, свързващ Бургаско езеро с Черно море, от мост в близост до сграда на бившия Океански риболов е констатирано, че през него протичат води с "нефтен филм" на повърхността. В момента на проверката източник на замърсяването не е установен. При извършения оглед по протежението на канала не е констатирано изтичане или заустване на отпадъчни води в него. В близост до замърсяването е установен изведен към канала колектор, от който при проверката не изтичат води. Констатациите са изпратени на община Бургас за установяване законността и предназначението на колектора. |
| 22. | 17.01.2018 г. | зелен телефон | Бивша дърводелска фирма "Себа", настояща "Аско 93" горят ПДЧ плоскости на ул.“Крайезерна" в Бургас | РИОСВ - Бургас | Обходен е районът на ул.“Крайезерна“. Не е открита посочената дърводелска фирма. Ще бъде извършена допълнителна проверка . |
| 23. | 17.01.2018 г. | зелен телефон | Силна миризма на газ в кв.Долно Езерово, ул.Черна гора №10 | РИОСВ - Бургас | Не са регистрирани превишения на пределно-допустимите концентрации на контролираните замърсители от АИС в кв. Долно Езерово и мобилната станция на община Бургас (на кръстовището на улиците „Георги Дълбошки“ и „Алабин“, кв.Д.Езерово) |
| 24. | 18.01.2018 г. | зелен телефон | В с.Дюлево има незаконно изградена канализация оттичаща се в дере | Община Средец | Сигналът е препратен по компетентност на община Средец за извършване на проверка. |
| 25. | 19.01.2018 г. | електронна поща | Притежание и продажба в интернет на елек от кожа на Дива котка | РИОСВ - Бургас | Сигналът е изпратен до ОДМВР - Бургас за установяване самоличността на лицето, публикувало обявата. |
| 26. | 19.01.2018 г. | електронна поща | Притежание и продажба в интернет на елек от защитен вид животно - рис | РИОСВ - Бургас | Сигналът е изпратен до ОДМВР - Бургас за установяване самоличността на лицето, публикувало обявата. |
| 27. | 19.01.2018 г. | зелен телефон | Синя мъгла от "Кроношпан България" ЕООД в района на кръговото до КАТ | РИОСВ - Бургас | Извършена е проверка, съвместно с инспектори ЕКООС при община Бургас. При проверката са обходени райони в ж.к.Славейков около мястото описано в сигнала. Констатирано е разпространение на миризма на пропарена дървесина, характерна за производствената дейност на "Кроношпан България" ЕООД, което е неизпълнение на условие 9.4.1 от Комплексното разрешително. Извършена е и проверка на площадката да дружеството. Инсталациите работят в нормален технологичен режим, работата на пречиствателното съоръжение - електрофилтър е с оптимални параметри. За нарушение на Комплексното разрешително на оператора ще бъде съставен акт за установяване на административно нарушение. |
| 28. | 23.01.2018 г. | зелен телефон | Във вододайната зона на с.Жеравна, общ.Котел се изсича борова гора | БДЧР – Варна  РУГ - Сливен | Сигналът е препратен по компетентност на БДЧР - Варна и РУГ - Сливен. |
| 29. | 23.01.2018 г. | зелен телефон | Прелял язовир между селата Брястовец и Рудник | БДЧР - Варна | Сигналът е препратен по компетентност на БДЧР - Варна. |
| 30. | 23.01.2018 г. | зелен телефон | Незаконно сметище по пътя за с.Мъглен | РИОСВ - Бургас | Извършена е проверка, при която зад бившия стопански двор до пътя за с.Мъглен е констатиран участък замърсен с битови отпадъци, които обхващат площ от около 3дка. Причинителите на отпадъците са неизвестни. Дадени са предписания на кмета на община Айтос да се почистят замърсените участъци. |
| 31. | 25.01.2018 г. | електронна поща | От предприятието за тоалетна хартия SWORDSON, в гр.Карнобат всеки ден се носи пушек в черно- кафеникав цвят | РИОСВ - Бургас | Извършена е проверка на предприятие за производство на санитарни продукти, стопанисвано от Swardsan ООД. При извършения обход на площадката се констатира, че единствения източник на емисии в атмосферния въздух е котелна инсталация с мощност 260 W, използваща смесено гориво – дърва и въглища. Съгласно *Наредба №1/2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии* на контрол подлежат горивни инсталации с номинална топлинна мощност по-голяма от 0,5 MW. |
| 32. | 25.01.2018 г. | зелен телефон | В Славеева река се влива мръсен канал от първите къщи в гр.Айтос | Община Айтос | Извършена е проверка на място от служители на община Айтос и на "ВиК" ЕАД. Констатирано е, че водите, които се вливат в Славеева река са от дъждопреливник на канализационната система на гр.Айтос. |
| 33. | 26.01.2018 г. | зелен телефон | Четири сигнала за задушлива миризма и обгазяване в ж.к."Славейков" | РИОСВ - Бургас | Извършена е незабавна проверка в „Лукойл Нефтохим Бургас“ АД. Проверени са инсталациите на територията на дружеството, снети са данни от собствените непрекъснати измервания.Не са отчетени превишения на нормите за допустими емисии  на контролираните замърсители.  Технологичните параметри, осигуряващи оптимален работен режим на пречиствателните съоръжения, са съгласно определените с Комплексно разрешително №6-Н2/2015 г. на „Лукойл Нефтохим Бургас“ АД. Видно от дневниците на дежурен старши оператор за всяка инсталация и режимните листи,  няма настъпили аварии и инциденти. Инсталациите  са работили в нормален технологичен режим. През изминалото денонощие не е извършвана експедиция на  пропан-бутан, а единствено на автомобилен бензин.  Извършени са и проверки на други потенциални източници на миризми. Обход е извършен и в района на гара „Разпределителна“, където не са констатирани източници на миризми. Проверка е извършена и на Пристанище Запад на „Буферен склад за течни горива“ на  „БМФ Порт Бургас“ ЕАД. Последното претоварване на пропан-бутан е било в периода 06.12-09.12.2017 г. |
| 34. | 26.01.2018 г. | зелен телефон | В с.Трояново, общ.Камено до язовира се горят гуми | Община Камено | Извършена е проверка на място от служители на община Камено, съвместно със служители на РУ - гр.Камено и ПБЗН. Установено е, че сигналът не отговаря на истината. |
| 35. | 27.01.2018 г. | зелен телефон | Сигнали – 22 бр. за силна задушлива миризма в гр.Бургас | РИОСВ - Бургас | Извършена е проверка на основна площадка на „Лукойл Нефтохом Бургас“АД - оператор с комплексно  разрешително (КР) № 6-Н2/2015 г .  При проверката е установено, че във връзка с получените от Дежурен на Община Бургас оплаквания на граждани са предприети обследвания от ЕПАС и са извършени измервания по показатели сероводород и бензен, при които не са отчетени превишения.  Данните от собствените непрекъснати измервания на емисиите на вредни вешества в отпадъчните газове, за периода 26.01.2018 год. 18:00 часа до 05:00 часа на 30.01.2018 год. не показват превишение на НДЕ определени в съответните таблици на КР.  В периода 23:00 часа на 27.01.2018 г. до 10:00 часа на 28.01.2018 г. данните в АИС „Д.Езерово“ сочат завишаване на фоновото ниво по показател бензен.  За периода 27.01.-29.01.2018г. са налице метеопараметри, дефиниращи климатичните фактори като неблагоприятни климатични условия, генериращи риск от замърсяване на прилежащите населени места.  Считано от 21:30 часа на 27.01.2018 год. са задействани процедурите съгласно „План за неблагоприятни метрологични условия“ и всички дейности свързани с повишен риск от емисии в околната среда са прекратени. В периода на получените множество сигнали са извършвани дейности по преработка на нефтени утайки по Програмата за отстраняване на минали екологични щети. За 27.01.2018 год. (II смяна) са извадени и филтрувани 50 м3 утайки. |
| 36. | 28.01.2018 г. | зелен телефон | Сигнали – 15 бр. за силна задушлива миризма в гр.Бургас |
| 37. | 29.01.2018 г. | зелен телефон | Сигнали – 5 бр. за силна задушлива миризма в гр.Бургас |
| 38. | 30.01.2018 г. | зелен телефон | Сигнал за силна миризма на нефтопродукти в кв.Долно Езерово  Два сигнала за обгазяване в ж.к.Славейков |
| 39. | 28.01.2018 г. | зелен телефон | Лов на бяла мида на северния плаж в Приморско | ИАРА-Бургас | Сигналът е препратен по компетентност на ИАРА. |
| 40. | 29.01.2018 г. | зелен телефон | Съседи източват септичната яма на улицата в с.Българово | Община Бургас | Сигналът е предаден на дежурния на община Бургас. Кметът на с.Българово е извършил проверка на място. Установено е, че сигналът не отговаря на истината, на улицата изтича само вода. |
| 41. | 30.01.2018 г. | електронна поща | Сеч в резерват "Силкосия",  с.Кости | РИОСВ - Бургас | Извършена е проверка, при която е установено, че сеч в границите на резерват "Силкосия" не се извършва. Сеч се извършва в близост до резервата в подотдели 14-к, 14-м и 16-ж от Горскостопански план на ТП "ДГС-Кости" към ЮИДП - Сливен. Извършваната сеч е включена в Плана за лесосечния фонд за 2018 г. на ТП "ДГС-Кости". Извозването става по асфалтов път от републиканската пътна мрежа за с.Кости, който преминава през резервата, но не е част от него. |
| 42. | 31.01.2018 г. | зелен телефон | Два броя сигнали за силна миризма на нефтопродукти | РИОСВ - Бургас | Данните от автоматичната измервателна станция в кв.Долно Езерово и мобилната станция на община Бургас (на кръстовището на ул. „Георги Дълбошки“ и ул.„Алабин“, кв.Д.Езерово) не регистрират превишения на пределно-допустимите концентрации на контролираните замърсители – серен диоксид, азотен диоксид, бензен, сероводород. |
| 43. | 31.01.2018 г. | зелен телефон | Зад хотел "Лазур" на ул. „Места“ в Бургас от "Автосервиз Петров" палят гуми и масло в печки межд у 8:30 и 9:00ч. | община Бургас | Сигналът е препратен по компетентност на община Бургас. |
| 44. | 31.01.2018 г. | зелен телефон | Запрашаване на ул.“Дебелт“  и ул. “Мария Луиза“ от Пристанище "Запад" в Бургас | РИОСВ - Бургас | Извършена е проверка. Направен е обход по улиците "Иван Вазов", "Мария Луиза" и "Дебелт". Не се наблюдава запрашаване. При проверката на място на пристанищен терминал Бургас - Запад се установява, че се извършва товарене на кораб-зърновоз с пшеница. Товаренето се извършва по закрити транспортьори и си изсипва в зърновоза с монтиран гъвкав ръкав. От откритите трюмове на кораба се образува локално запрашаване, от което не се наблюдава пренос, поради липса на вятър. |